CELEX: 32006R1831
Language: lt
Date: 2006-12-13 00:00:00
Title: 2006 m. gruodžio 13 d. Komisijos reglamentas (EB) Nr. 1831/2006, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl doramektino   (Tekstas svarbus EEE)

14.12.2006   
            
            
               LT
            
            
               Europos Sąjungos oficialusis leidinys
            
            
               L 354/5
            
         
      KOMISIJOS REGLAMENTAS (EB) Nr. 1831/2006
   2006 m. gruodžio 13 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl doramektino
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį,
   atsižvelgdama į Veterinarinių vaistų komiteto suformuluotą Europos vaistų vertinimo agentūros nuomonę,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Doramektinas yra įtrauktas į Reglamento (EEB) Nr. 2377/90 I priedą galvijų raumenims, riebalams, kepenims ir inkstams, išskyrus galvijus, kurių pienas skirtas žmonėms vartoti. Doramektinas taip pat yra įtrauktas į Reglamento (EEB) Nr. 2377/90 I priedą kiaulių, avių, elnių, įskaitant šiaurės elnius, raumenims, riebalams, kepenims ir inkstams, išskyrus avis, kurių pienas skirtas žmonėms vartoti. Doramektino įrašą tame priede reikėtų pakeisti, įtraukiant visų maistui skirtų žinduolių rūšių raumenis, riebalus, kepenis ir inkstus, neįtraukiant gyvūnų, kurių pienas skirtas žmonėms vartoti.
            
         
               (3)
            
            
               Todėl Reglamentas (EEB) Nr. 2377/90 turėtų būti atitinkamai iš dalies keičiamas.
            
         
               (4)
            
            
               Prieš pradedant taikyti šį reglamentą turėtų būti numatytas pakankamos trukmės laikotarpis, kad valstybės narės, siekdamos atsižvelgti į šio reglamento nuostatas, galėtų padaryti visus pakeitimus, kurių gali prireikti pagal šį reglamentą leidimams pateikti į rinką atitinkamus veterinarinius vaistus, kurie buvo išduoti pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (5)
            
            
               Šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. vasario 12 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 13 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1805/2006 (OL L 343, 2006 12 8, p. 66).
   
      (2)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      Į Reglamento (EEB) Nr. 2377/90 I priedą įtraukiama ši medžiaga:
      2.   Medžiagos, veikiančios parazitus
      2.3.   Medžiagos, veikiančios endoparazitus ir ektoparazitus
      2.3.1.   Avermektinai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
               
                     „Doramektinas
                  
                  
                     Doramektinas
                  
                  
                     Visos maistui skirtos žinduolių rūšys (1)
                     
                  
                  
                     40 μg/kg
                  
                  
                     Raumenys
                  
               
                     150 μg/kg
                  
                  
                     Riebalai
                  
               
                     100 μg/kg
                  
                  
                     Kepenys
                  
               
                     60 μg/kg
                  
                  
                     Inkstai
                  
               
      
         (1)  Nenaudojamas gyvūnams, kurių pienas skirtas žmonėms vartoti.“